La komitato de UEA en sabato senproteste ricevis la planon de la estraro, laŭ kiu la Centra Oficejo estos malplenigita kaj vendita. La biblioteko Hector Hodler estos dividita inter Aŭstria Nacia Biblioteko kaj deponejo en Slovakio, kaj gravaj funkcioj de la asocio estos transdonitaj al la organizaĵo E@I same en Slovakio.
#000001
43 komitatanoj ĉeestis la sabatan kunsidon de la komitato de UEA.
#000002
La sabata trihora kunsido de la komitato de UEA faris neniujn formalajn decidojn, sed la reagoj de la komitatanoj al la 14-paĝa sekreta plano de la estraro montris, ke la ĉefsidejo de la asocio en Nieuwe Binnenweg povos esti vendita sen fortaj protestoj flanke de la komitato. Laŭ la estraro eĉ ne estos bezonata komitata decido pri la proponataj drastaj paŝoj – ĉio asertite okazas ene de la kompetento de la estraro kaj ĝenerala direktoro.
#000003
La ĉefa temo de la kunsido evidente iĝis la plano de la estraro por plu draste redukti la Centran Oficejon en Roterdamo, vendante la konstruaĵon por iom pli ol unu miliono da eŭroj. La sidejo de la asocio laŭ la plano estonte troviĝu en eksa frizejo, kie estas loko por maksimume kvar laborantoj, dum la historia biblioteko Hector Hodler estu dividita inter Internacia Esperanto-Muzeo en Vieno kaj luota deponejo en Slovakio.
#000006
Ĝuste la sorto de la biblioteko vekis plej multajn reagojn inter la komitatanoj. Rob Moerbeek, emerita multjara oficisto (interalie bibliotekisto) de UEA kaj komitatano A por LIBE, forte malŝatis la penson, ke la unika kolekto, kiu principe enhavas ĉion iam presitan en Esperanto, nun estos dividita:
#000007
– Mia timo estas, ke ĉar la muzeo jam havas preskaŭ ĉiujn librojn kiujn ni havas en Roterdamo, oni elprenos tiujn elementojn kiujn ili mem ne havos kaj la reston baptos duoblaĵoj. Do ni devas zorgi ke en nia kontrakto estu kondiĉite, ke la kolekto restu integra parto kun la nomo Biblioteko Hector Hodler. Do ĝi devus resti tuteca, ne dispartigita. Tion ni ŝuldas al la fondinto de UEA.
#000008
– Pri la bezono havi ĉion kune mi vere mi ne scias kiel kompreni tion. Estos bone por ni trovi pli utilan lokon por tiu parto de la biblioteko Hodler, kiun Vieno ne transprenos. Ni ne demetos la nomon Hector Hodler, sed tiuj libroj kaj revuoj povos esti pli utilaj en alia loko, eble eĉ alia mondoparto, se ekzempleroj jam estas en Vieno. Estas komprenebla afero ke ili ne volas transpreni duoblaĵojn, kaj mi vere ne vidas la problemon.
#000010
Ĉefe vicprezidanto Fernando Maia prezentis la agadplanon de la estraro por “financa resanigo de UEA”.
#000011
– Se ni movas la kongresan fakon ekster Nederlandon tio estas laŭ nia percepto ŝanco por restrukturigi ĝin. Ni proponas ke ne plu unu homo sola zorgu pri ĝi en la posteno de KKS, sed profesia grupo povu organizi la eventon kiel normale okazas. Ni identigis, ke la plej taŭga grupo por tion fari estas Edukado ĉe Interreto en Slovakio. Ili havas plurajn kvalitojn kiuj montras tiujn kapablojn.
#000014
La Universalaj Kongresoj restos kongresoj de UEA, sed anstataŭ mem organizi ilin, UEA kontraktos kun E@I kiu respondecu pri la praktika aranĝado, Maia klarigis.
#000015
– Granda avantaĝo estas, ke ili jam organizas plurajn Esperanto-eventojn, do la kongresa fako de UEA povus reprezentiĝi en tiuj aranĝoj.
#000016
Osmo Buller, antaŭa ĝenerala direktoro de UEA kaj komitatano B, demandis, ĉu UEA planas transdoni al E@I la libroservon kaj la kongresan fakon por ĉiam aŭ ĉu tamen la kontraktoj estos tempe limigitaj. Krome li esprimis dubon pri tio, ĉu E@I sukcesos bone negoci kun grandaj kongresejoj.
#000017
Vicprezidanto Fernando Maia respondis, ke UEA ne intencas permanente transdoni iujn fakojn al E@I, sed ke temas pri tempe limigitaj kontraktoj, kiujn oni kaze de neceso povos ĉesigi. Samtempe li akcentis, ke pro la financa situacio de UEA nepras rapide entrepreni decidajn paŝojn:
#000021
Michela Lipari scivolis, kun kiom da perantoj la organizantoj de la planata UK en Torino devos intertrakti, se UEA pro malkontento pri E@I subite decidos transdoni la kongresan fakon al alia ekstera organizaĵo.
#000023
Komitatano Dennis Keefe demandis, kial ne aperas en la raporto alternativoj, se tiaj ja estis esploritaj:
#000024
Laŭ Maia aliaj alternativoj ja estis esploritaj, sed ili estis malpli bonaj, mankis loko por ili en la raporto, kaj ĉiukaze estus malafable publike kritiki ilin:
#000026
En majo la estraro tamen fieris pri tio, ke la asocio en 2020 ne plu havis deficiton, sed male la enspezoj (antaŭ kreo de rezervoj) superis elspezojn je 41 354,15 eŭroj. Konsiderante tion, la aserto pri nepra urĝo vendi la domon ŝajnas troigita.
#000028
– Nuntempe malmulte da homoj laboras en la oficejo. Ni planas movi la kongresan fakon, la libroservon kaj la bibliotekon. Ne sencos teni la domon kiel ĝi estas nun. Iom ĝustatempe venis neatendite tiu propono pri aĉeto. Ni ne serĉis pri tio, temas pri komerca grupo kiu alvenas al Roterdamo kaj deziras aĉeti nemoveblaĵojn pro movo el Britio.
#000030
La firmao anoncis sian pretecon aĉeti ambaŭ domojn de UEA (Centran Oficejon kaj Volontulan domon) por 1,425 milionoj da eŭroj, aŭ nur la Centran Oficejon por 1,07 milionoj da eŭroj.
#000031
– Ni tuj kontaktis la komisionon pri financo, kiu taskis la direktoron mendi takson de profesia makleristo. Tiu konfirmis, ke se ni vendus por sumo super miliono da eŭroj, tio estos tre favora al UEA. Ni denove traktis kun la komisiono pri financo, kiu rekomendas vendi la oficejan domon laŭ tiu propono. Do, tiu estas grava movo por la asocio, ni konscias pri tio, kaj ni bonvenigas opiniojn pri la afero, sed ni ne prezentas tion leĝere, estis multe da konsideroj rilate la eblojn ĉirkaŭ tio.
#000032
Ne tute klaras, kial estas pli bone vendi la domon al unu spontanee aperinta aĉetanto ol esplori en la libera merkato, ĉu troveblus pli bonaj ofertoj.
#000033
Se la Centra Oficejo estos vendita, la oficiala sidejo de UEA plu povos resti en Roterdamo. Tiukaze ĝi troviĝos en la eksa frizejo en la teretaĝo de la Volontula domo en Nieuwe Binnenweg 430. Tie laŭ ĝenerala direktoro Martin Schäffer povas samtempe labori maksimume kvar homoj. Ĉar li mem ne laboras en Roterdamo, post transdono de la libroservo kaj kongresa fako al ekstera firmao UEA tamen efektive havos nur unu dungiton en Roterdamo.
#000034
Rubén Luis Sánchez, komitatano A por Argentino, demandis kiel la komitato traktu la proponojn prezentitajn en la laborplano de la estraro:
#000037
Fernando Maia klarigis, ke tio ne estos bezonata:
#000039
Tamen nenio indikas, ke en la komitato troveblus forta opozicio kontraŭ la novaj proponoj de la estraro. Ĉiuj kritikaj vidpunktoj prezentitaj dum la sabata kunsido estis sufiĉe mildaj kaj temis pri unuopaj detaloj.
#000043
Estrarano Orlando Raola opiniis, ke tute ne necesus kunvoki plian komitatan kunsidon por findiskuti la sorton de la Centra Oficejo kaj aprobi la buĝeton por 2022.
#000044
– Dum la centjara historio de nia asocio kaj komitato, la komitato kunsidis unufoje jare dum la UK... Mia kompreno estas, ke la aferoj, pri kiuj la komitato povas informiĝi per legado de longa dokumento povas poste esti voĉdonataj per reta sistemo sen bezono de novaj kunsidoj. Ni jam kunsidis trihore, dufoje. Kial ni devas havi tiun nefineblan kunsidon? Tio en la historio neniam estis bezonata.
#000045
La estraro volas vendi la Centran Oficejon (2021)
Financaj rekomendoj perturbis komitatanojn (2020)
Financa plano tro timigis la estraron de UEA (2020)
Kvin oficistoj de UEA trafitaj de la reduktoj (2019)
Neniuj maldungoj en la Centra Oficejo (2011)
#000048
Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)Click to share on Mastodon(Malfermiĝas en nova fenestro)
#000049
Animea ludo ne forgesas Juliamon
#000051
De la Komitato oni nenion atendu: Se oni rigardas la komitatan retan diskutgrupon kaj la inertecon... eĉ vilaĝa maljunulara klubo milfoje pli viglas.
#000055
Ĉu iu plu memoras la voĉdonon de antaŭ ĉ. 5 jaroj, per kiu oni ŝanĝis partojn de la Statuto de UEA? Eble tiam, la tuto ŝajnis nur kaprico de la tiamaj prezidanto kaj ĝenerala direktoro, kiuj luktis por la ŝanĝoj. Nun estas tempo rigardi la koncernajn ŝanĝojn, precipe tiujn pri la malfondo de la organizaĵo kaj delego de taskoj far la prezidanto.
#000058
Mi eĉ nenion diras kontraŭ tio, kio okazas kun UEA. Pli aŭ malpli frue, momento de vero devas okaziĝi kun tiu via esperantismo: aŭ vi lasas la lingvon disvolviĝi en la reala mondo, kaj ne en elpensita de vi, aŭ vi daŭre kovos mumion ... Sed jam dum tre mallonga tempo.
Kompreneble, ekzistas risko, ke kun malapero de UEA finiĝos ĉiuj viaj movadoj en la mondo, tuta via esperantismo. Kaj se la lingvo ne povas ekzisti sen lambastonoj aspekte de UEA, tiam eble bone estos ne plu turmentu ĝin per inventado de artefarita apliko, sed lasi ĝin por morti en paco?
#000061
Chu ankau Clay Magalhães kaj Ionel Onet libervole rezignas pri siaj postenoj? Nek la UKo nek Libroservo reduktighas. Nenie estis anoncita ke kandidatoj por transpreni ambau fakoj kaj bhh-n sin proponu.
#000062
UEA forĵetis sin mem. Eble ĝi sukcesos reinventi sin. Sed certe ne sub tiu ĉi estraro.
#000070
Kompreneble plu temas pri UEA
#000074
Indus ghisdatighi. En 2020 uea elspezis nur pli malpli 900 euro por disvastigo de esperanto. Chu tion kauzis la situo de co? Kion precize 9ni financas al domo kiu estas amortizita jam? Kion precize signifas multekosta? Kompare kun etiopio, slovakio ankaux estas ege multekosta lando. Bedaure. Nenie aperis ajna komparo de kostoj. Au chu vk estas senpagaj? Ec sen vendo de la domo lf havas sufiche intersaj artikoloj tial ke estas gvidata de rekonataj verkistoj. Mirinde travivas sen kotizoj kaj sen enorma kapitalo. Male al revuo esperanto, lf jes tenas membroj ghisdata. Dum uea mem.....nur sekrete agas. Chu estas havebla publika raporto pri suprenmenciitajn “celoj” de la asocio?
#000075
Havi du ekzemplerojn de bibliotekaj raraĵoj en unu loko (“duoblaĵoj” pro la transdono al Vieno, supre) povus esti grava minaco al ilia daŭra ekzistado – ekz-e pro fajro aŭ alia katastrofo.
#000076
Kiam oni reduktos la postenon de direktoro. Evidente pri chio estraro mem decidas kaj esploras. Administrado apenau necesas ekzisti pro manko da membroj libroservo biblioteko domo kaj uko. Kaj la fantoma retejo jam traktas chiuj administrajhoj automate. Chu ne. Kial necesas havi 4 labortabloj se restas nur du uea oficistoj. Eble said povas (kiel sro ralf) labori de hejmen por shpari kostojn al la asocio. Tiel ankau voldom povus perei tuj.
#000077
Mi ne tute komprenas: kiu (dia) ordono devigas, ke la libroj nun hazarde kuŝantaj en “Biblioteko Hodler” (= nurajn libroŝrankojn) devas poreterne resti kune? Kio estas la problemo, se kelkaj/multaj volumoj migros al senkompare pli taŭga loko, kie ili estos profesie konservataj kaj espereble pli bone alireblaj? Ja ili tie kuniĝos al la ceteraj volumoj de la nova biblioteko (≠ nurajn libroŝrankojn) kaj la enhavo de BHH komplete restariĝos. Eble la libroj estos eĉ troveblaj tra bita katalogo, malsame ol nun. Biblioteko sen katalogo: nekompreneblaĵo. Oni krome ne forgesu: gravas la enhavo, ne la ŝelo nek la nomo. Al mi ne gravas, ĉu la kolekto da libroj nomiĝas “Hector Holder”, “Juan Régulo Pérez”, “IEMW” aŭ “La movado ne moviĝas”: al mi gravas trovi la volumojn serĉatajn kaj bezonatajn.
#000080
Eĉ se la nuna situacio de la libroj en la CO ne plu estas tiom mizera kiom siatempe (vidu sube* la plendon de Roger Blaine el la jaro 1987, represigitan en la verko “La Asocio” de Ziko van Dijk, p. 50), profesia biblioteko kiel restejo estas ege preferinda.
#000081
*: “Simile plendis Roger Blaine, kiu en 1987 dum t. n. sabata jaro estis en la Centra Oficejo: «Ĉar UEA neniam dungis profesian bibliotekiston, kaj la tro-ŝarĝitaj oficistoj ne povis ofte dediĉi sin al la bibliotekaj taskoj, mi trovis iom ĥaosan situacion. Cirkaŭ la belaj mebloj, la kliniĝintaj malnovaj libroj kun degeneranta papero kaj sufiĉe da polvo plenŝtopis la bretojn. Multaj troviĝis en ŝrankoj aŭ kaŝiĝis en diverslokaj skatoloj: pluraj skatoloj eĉ suferis akvodamaĝon antaŭ kelkaj jaroj pro frostigitaj akvotuboj kaj duŝeja inundo en la supera etaĝo. Ekzistas neniu laŭtema katalogo, kaj aŭtora-titola nur ĝis 1978. Pli ol unufoje mi kriis: ‘Ĉi tio ne estas biblioteko, ĝi estas libraraĉo’»”.
#000083
Bone, Roger Blain sciis teruran situacion k kriis pri tio. Kial vi silentis? Povas esti mi simple ne audis vian krion?
Vi kiel sagha homo devas kompreni, ke translokigi ciujn valorajn varojn (des pli librojn k dokumentojn) sen precisa listo estas rekta vojo al shtelado, al krimo. Des pli chi tiu translokigo al diversaj lokoj.
Por vi ne gravas kiel nomighas kolekto, nomo de Hodler por vi estas sama kiel aliaj nomoj. Por mi, k mi certas ankau por multaj aliaj esperantistoj chi tio estas grave, kiel nomighas k kiel gardas ghin.
Interese kiel vi reagus se vian familian arkivon k bibliotekon dispartigus? Mi pensas ke tiam vi rezonus alie. Ne forgesu, ke biblioteko estas nia komuna heredajho.
#000084
Mi precizigu: mia antaŭa komento ne signifas, ke mi konsentas pri la agmaniero de la UEA-estraro, kiu ja trovis laŭ mia (eble erara) opinio solvon taŭgan por la biblioteko.
#000085
Sed tio estas nura bonŝanco. Se neniu biblioteko pretus transpreni (parte) la librokolekton de BHH, la estraro ne hezitus simple enskatoligi la librojn kaj stoki ilin en kelo “provizore” – kaj plu nomi la skatolojn “Biblioteko Hodler”: al la estraro gravas ŝajno pli ol esenco.
#000086
Estas mirinde ke nenie kaj neniam aperas la nomo de cerbo malantau la tuta detruo de UEA, la lasta “granda” esperantisto, HTonkin. Kion li opinias pri tio? Chu li estas kontenta nun?
#000090
Multe jaroj esperantistoj batalis k semis. Jen estas rikolto. Honto!
Vershajne ili semis en netauga grundo k batalis kun fantomoj. La realaj malamikoj estis interne E-movado.
Konstante oni penis pliigi kvanton, forgesinte pri kvalito de esperantistoj, pri idea flanko, propagandis neutralismon. Jen estas rezulto. Honto!
#000092
Intereza debato! UEA ne scipovis adapti sin al la Interreta revolucio dum la lastaj jaroj, kun nun gxi staras antaux muro. Nuntempe per la reto oni povas malkovri, lerni, disvastigi Esperanton, renkonti Esperantistojn, arangxi kunvenojn, logxadon, ktp. Do grandaj kaj inertecaj asocioj kiel UEA ne plu estas nepraj kiel antauxe. La junuloj tre rapide kaj bone akceptas tiun fakton. Bedauxrinde UEA ne ankoraux bone komprenas kaj integras tion. Nun UEA rikoltas tion, kion gxi semis...tiu, kiu ne adaptas sin, mortas. Tiel estas la granda legxo de la naturo kaj la leciono de tiu afero.
#000098
Vershajne vi pravas. Tro multe malamikoj meze esperantistoj.
#000101
La estraro konsideras ludonon ne inda afero, sed en sia plejlasta raporto ne montras profesiajn kalkulojn, kiom povus alporti ludonon kaj forgesas, ke ludonante la CO-n (plene aŭ parte), la valoro (mono) de la domo restas konservita kaj UEA eĉ povus denove mem ekuzi la CO-n, eĉ se tio okazus nur post 10 aŭ 15 jaroj.
#000103
La Komitato komprenu, ke nun haste faritaj decidoj povus ruinigi UEA-n senkuraceble.
Certe se oni konsideras, ke tute ne ekzistas klara, fidinda, kohera plano por la estonteco de UEA.
Elmanigi gravajn taskojn al eksteruloj kaj mem ne plu produkti ion ajn nur estas pluvegetado kaj ne adaptiĝo al la postuloj de la moderna tempo.
#000105
Eĉ se Hodler, kiu mortis en 1920, donacis sian kolekton kun tia kondiĉo, estas klare ke plej multaj libroj estis poste aldonitaj de UEA mem.
#000111
UEA staras antaŭ unu el la plej gravaj decidoj en sia historio kaj la Komitato eĉ ne parolas pri ĝi...
#000112
Kiel kurdlingvaj dividoj malhelpas aliron al informojRusiaj diplomatoj reagas al nova lingvoleĝo en Kirgizio, revenigante kolonian pasinteconTiuj fotoj montras la historion de la ‘rusaj dometoj’ en Havano, Kubo
#000119